Discours du président Jovenel Moïse aux Gonaïves à l’occasion du 214e anniversaire de l’indépendance d’Haïti - [MosaikHub Magazine]
Aux Gonaïves le 1er janvier 2018, le président de la République, à l’occasion du 214e anniversaire de l’indépendance d’Haïti, promet de faire émerger le pays économiquement et socialement d’ici 2030. Il annonce aussi le lancement des Etats généraux sectoriels qui, selon lui, permettra à la nation de se mettre d’accord sur comment construire ensemble le pays... Le Nouvelliste publie l’intégralité du discours du chef de l’Etat.
Se volonte sa kife ke Cappoix La Mort rele « an anvan, an avan », lè cheval li tonbe anba bal paske l te konnen lamò paka genyen laviktwa sou pwojè ke l te pote ya ;
Se sa Kifè Dessalines ak Petion te ede Miranda ak Bolivar Batay pou yo te libere lot peyi nan Amerique la ;
Se saki fè Ayiti te repon prezan tout kote yo te rele l, pou l ede lot pep jwen endepans yo, menm an Europe ;
Se sak kifè Christophe konstwi yon moniman kife fyete pep ayisyen et ki enpresyone le mond antye ;
Se sak kifè zanset yo te konstwi plis pase 18 Fò nan tout peyi ya pou yo te ka defan teritwa kont anvayisè esklavajis ki te gen anbisyon rekolonize bout tè sa ak tout fòs ;
Se gras a batay Zanset yo Deklarasyon des « droits de l’homme et du citoyen » vini yon realite nan la vi tout pèp sou la tè beni.
Kisa nou fè ak eritaj saa ?
An nou reflechi, an nou medite sou pawòl Fondatè a : « libète, lendepandans, se yon byen pou n pwoteje, se yon byen pou n defann. Premye kout kanon ki tire, tout fanm ak gason vanyan reyini, pran lèzam pou defann Nasyon an ». INYON, KOURAJ, SOLIDARITE, youn veye sou lot, youn pwoteje lot, SE SA ZANSÈT YO TE PRECHE NOU, LÈ YO DEPOZE NAN MEN NOU ERITAJ SA A, AYITI, MANMAN, SENBOL LIBÈTE, BYEN LIMANITE !
Kisa nou fè de eritaj saa ??
Menm peyi sa ke tout nasyon sou latè te respekte e onore,PREMYE REPIBLIK NWA E ENDEPANDAN retrouve l jodia nan sityasyon kote pitit li pedi konfyans nan tèt yo,ap kouri ale nenpòt kote pou yo chache la vi miyò. Ki sa n panse ki fè sa ?
Pwoblem ZANSÈT YO te genyen sèke yo pat rekonet yo kom moun. Yo òganize tèt yo, yo leve defi ya. Yo te fè devwa yo. Èske nou fè devwa pa nou ?
SA NOU FÈ AK ERITAJ LA ?
kote nasyon an ye la, li pa ka rete ladan l ;
Kote nou ye laa, pa sanble nou, se pa plas nou. Kote nou ye la a, se pa sa Louverture, Dessalines, Christophe, Petion, Cappoix La Mort, Gabart, Macadieu te vle pou peyi ya ! Se pa pou sa ye te sakrifye tèt yo ;
Rèv la fè twò lontan nan enpas, chirepit, jalouzi. Lavi isit domi twò lontan nan kafou danjere. Mizè, divizyon, koripsyon, ensekirite, layite kò yo twò lontan nan sosyete a ! Enmi an jodia se nou menm, se nan mitan nou li ye, se andedan kè nou ke l ye. Se paske souvan nou pa vle respekte règ jwet yo ki fè peyi ya fèb ;
ERITAJ LA MENASE !
Kisa nou deside fè avèk peyi a ? Èske nou pre pou nou leve nouvo defi yo ? Èske nou detèmine pou fè peyi nou, ekonomi peyi nou emèje ? Èske nou pran konsyans, nou analize erè, fot nou fè ki kondwi peyi a nan move chemen ? Èske nou pran konsyans ke nou dwe chanje wout, mete yon pwen final nan move chwa Politik Piblik ? Èske nou konprann ke Ayiti se yonn byen kolektif, yon byen nou dwe fè pwospere pou nou transmèt pitit nou ak pitit nou ?
Tout Pèp, pou anpil rezon konn trennen sou wout, men pèp pa kon pèdi nan wout ! Kanta pèp ayisyen, nou konnen fòs kouraj li, fòs rezistans li. Si gen echèk, si gen fayit, se nou menm, Elit peyi a, Lidè ak dirijan ki pote responsabilite a. Mwen pap ezite pou m di pèp la ak nasyon ayisyèn nan, lè chanjman sonnen. Sistèm ki lage nou atravè listwa nan esklizyon, nan koripsyon, nan enpinite, nan malsite, sistèm sa kap jenere mizè, esplwatasyon ak sou devlopman, li fini.
Pèp la pa vote yon sitwayen Prezidan pou sèvi enterè pèsonèl pa l ou enterè ti gwoup moun pa l. Mwen vle pou tout moun konprann, ke jodi a gen yon volonte ki nan tèt Leta ayisyen, kap travay pou zafè Repiblik de Pòtoprens lan fini ! Potoprens konte, res peyi ya konte tout. Efò ap fèt nan kat kwen peyi ya pou evite devlopman fòs kote, pou tout moun ka viv nan la diyite lakay yo, pou yo jwenn bon jan lekol pou pitit yo, pou gen travay, pou n ka valorize byen moun yo genyen tout kote nan peyi ya.